**Álmosd Község Önkormányzata Képviselő-testületének**

**22/2017. (X. 31.) önkormányzati rendelete**

**a köztisztviselői illetményalap és illetménykiegészítés megállapításáról**

Álmosd Község Önkormányzata Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva, a Magyarország 2017. évi központi költségvetéséről szóló 2016. évi XC. törvény 59. §. (6) bekezdésében, valamint a Magyarország 2018. évi központi költségvetéséről szóló 2017. évi C. törvény 59. § (6) bekezdésében kapott felhatalmazás alapján a következőket rendeli el:

**1. §** Az Álmosdi Közös Önkormányzati Hivatalnál foglalkoztatott köztisztviselők és közszolgálati ügykezelők tekintetében az illetményalapot 50.000 forintban állapítja meg.

**2. §** (1) A középiskolai végzettségű köztisztviselőket 20 % illetménykiegészítés illeti meg.

(2) A felsőfokú végzettségű köztisztviselőket 10 % illetménykiegészítés illeti meg.

**3. §** Ez a rendelet 2017. november 1. napján lép hatályba.

**4. §** Ez a rendelet 2018. december 31. napján hatályát veszti.

|  |  |
| --- | --- |
| dr. Medve Erzsébetjegyző | Markocsány Tamásnéalpolgármester |

|  |
| --- |
| *Kihirdetési rendelkezés:* *A rendeletet kihirdettem:**Álmosd, 2017. 10. 31.* *dr. Medve Erzsébet* *jegyző* |